James Hannam
<s>James Hannam (Engleska, 1970-ih – ), britanski historičar, medievalist i autor.</s><s>Studije je započeo na Univerzitetu u Oxfordu i 1993. stekao titulu prvostupnika fizike, nakon čega je 2001. upisao historiju na Koledžu Birkbeck pri Univerzitetu u Londonu i 2003. magistrirao na temu srednjovjekovnog odnosa Crkve i prirodne filozofije.</s><s>Doktorski studij historije filozofije i nauke pohađao je na Univerzitetu u Cambridgeu i 2008. obranio doktorat s disertacijom Nastava filozofije prirode i matematike na Oxfordu i Cambridgeu od 1500. do 1570. godine ().</s><s>Godine 2009. u Ujedinjenom Kraljevstvu objavio je svoje kapitalno djelo Božji filozofi (), u Sjedinjenim Državama izdan pod naslovom Geneza nauke (), koje obrazlaže da je srednjovjekovni svijet postavio temelje moderne nauke i obrađuje višestruke historijske zablude i mitove o tzv. "mračnom dobu", široko rasprostranjenim u popularnoj kulturi.</s><s>Njegova knjiga dobila je pozitivne recenzije od historičara i naučnika, uz manje zamjerke da se više radi o djelu za široke mase (profesore, studente i laike) negoli dubljem istraživačkom radu, dok su opaske stizale od strane sekularističko-humanističkih publikacija.</s><s>Godine 2010. knjiga je ušla među šest nominiranih za nagradu najbolje naučne knjige od Kraljevskog društva, a godinu dana kasnije bila je kandidirana i za nagradu Dingle koju dodjeljuje Britansko društvo za historiju nauke.</s><s>U međuvremenu, knjiga je prevedena na nizozemski, njemački, italijanski i portugalski jezik.</s><s>Hannam doprinosi za časopise kao štu su The Spectator, History Today, Standpoint, New Scientist i Huffington Post, i aktivan je član Instituta Faraday za nauku i religiju, Britanskog društva za historiju nauke i Foruma za nauku i religiju.</s><s>Živi u Kentu na jugoistoku Engleske, oženjen je i ima dvoje djece.</s>

<s>Opus 
 Church Discipline of Natural Philosophers in the Middle Ages (magistarska teza), University of London, 2003
 Teaching Natural Philosophy and Mathematics at Oxford and Cambridge 1500-1570 (doktorska disertacija), University of Cambridge, 2008
 God's Philosophers: How the Medieval World Laid the Foundations of Modern Science, London: Icon Books, 2009, 
 Gods Filosofen: Hoe in de Middeleeuwen de basis werd gelegd voor de moderne wetenschap (nizozemsko izdanje), Amsterdam: Nieuw Amsterdam, 2010, 
 The Genesis of Science: How the Christian Middle Ages Launched the Scientific Revolution (američko izdanje), Washington, DC: Regnery; New York: Perseus, 2011, 
 Die vergessenen Erfinder: Wie im Mittelalter die moderne Wissenschaft entstand (njemačko izdanje), Augsburg: Sankt Ulrich Verlag, 2011, 
 La genesi della scienza: Come il Medioevo cristiano ha posto le basi della scienza moderna (italijansko izdanje), Crotone: D'Ettoris, 2015,</s>

<s>Reference</s>

<s>Vanjske veze 
  Službene stranice Jamesa Hannama
  James Hannam, Huffington Post
  James Hannam , Faraday Institute for Science and Religion, St Edmund's College, Cambridge</s>

<s>Britanski historičari</s>

